OpenLLM-France/wikimedia huggingface dataset:
# William Hudson

William Hudson FRS (cap a 1730 − 23 de maig de 1793) va ser un farmacèutic i botànic anglès que residia a Londres. La seva obra principal és Flora Anglica, publicada l'any 1762.

## Biografia

Hudson nasqué a White Lion Inn, Kendal, establiment regentat pel seu pare, entre 1730 i 1732. Estudià l'escola de gramàtica de Kendal i es va fer aotecari a Londres. Obtingué el premi de botànica atorgat per la Apothecaries' Company, una còpia de la Synopsis de Kay, però també prestà atenció als mol·luscs i els insectess. En la British Zoology de Pennant se’l menciona com el descobridor de Trochus terrestris. De 1757 a 1768 Hudson va ser subbibliotecari del British Museum, i els seus estudis de l'herbari Sloane herbarium li permeteren adaptar a la nomenclatura de Linneu les plantes descrites per Ray de manera més acurada que la que va fer Sir John Hill en la seva Flora Britannica de l'any 1700.
L'any 1761 Hudson va ser elegit membre de la Royal Society, i l'any següent aparegué la primera edició de lka seva Flora Anglica, que segons Pulteney i Sir J. E. Smith, "marquen l'establiment dels principis lineans de botànica a Anglaterra." Una edició engrandida d'aquesta obra aparegué l'any 1778; però el 1783 la residència de l'autor s'incendià i es perderen gran part de les seves col·leccions d'insectes i plantes.
El 1791 s'uní a la recent fundada Linnean Society. Morí a Jermyn Street.
El commenora el gènere Hudsonia de cistàcies de Nord-amèrica..

## Algunes obres

* Flora Anglica (1762) - 1798 printing
Signatura abreujada com a botànic: Huds.

## Notes

* ↑ «Hudson, William (1730?-1793)». A: Dictionary of National Biography. Londres: Smith, Elder & Co, 1885–1900. Gairebé yot aquest article està copiat d'aquesta font.

## Referències
### Atribució

Aquest article incorpora text d'una publicació que es troba actualment al domini públic: «Hudson, William (1730?-1793)». A: Dictionary of National Biography. Londres: Smith, Elder & Co, 1885–1900.
* Rees' Cyclopaedia article per Sir J. E. Smith
* Cornelius Nicholson's Annals of Kendal, p. 345
* Gentleman's Magazine 1793, i. 485
* Henry Field and Robert Hunter Semple, Memoirs of the Botanic Garden at Chelsea (1878), p. 88; Memoirs of the Botanic Garden at Chelsea.
* Trimen and Dyer's Flora of Middlesex, p. 392
* Pulteney's Sketches of the Progress of Botany, ii. 351
* Bromley's Catalogue of Portraits.
# Xermade

Xermade és un municipi de la Província de Lugo a Galícia. Pertany a la comarca de la Terra Chá. Al nord limita amb l'ajuntament de Muras, a l'oest limita amb els de Monfero i As Pontes de García Rodríguez (en la província de la Corunya), a l'est limita amb l'ajuntament de Vilalba, i cap al sud, amb l'ajuntament de Guitiriz.

## Parròquies

* Burgás (Santa Baia)
* Cabreiros (Santa Mariña)
* Candamil (San Miguel)
* Cazás (San Xulián)
* Lousada (Santo André)
* Miraz (San Pedro)
* Momán (San Mamede)
* Piñeiro (San Martiño)
* Roupar (San Pedro Fiz)
* Xermade (Santa María)
# Xiphophorus alvarezi

Xiphophorus alvarezi és una espècie de peix de la família dels pecílids i de l'ordre dels ciprinodontiformes.

## Morfologia

Les femelles poden assolir els 7,5 cm de longitud total.

## Distribució geogràfica

Es troba a Amèrica: Mèxic (Chiapas) i Guatemala.

## Referències

* ↑ UNEP-WCMC Species Database (anglès)
* ↑ The Taxonomicon (anglès)
* 1 2 «Xiphophorus alvarezi» (en anglès). FishBase. Froese, Rainer; Pauly, Daniel (editors).

## Enllaços externs

* BioLib (anglès) i (txec)
# Xiphophorus birchmanni

Xiphophorus birchmanni és una espècie de peix de la família dels pecílids i de l'ordre dels ciprinodontiformes.

## Morfologia

Tant els mascles com les femelles poden assolir els 7 cm de longitud total.

## Distribució geogràfica

Es troba a Amèrica: Mèxic.

## Referències

* ↑ The Taxonomicon (anglès)
* 1 2 «Xiphophorus birchmanni» (en anglès). FishBase. Froese, Rainer; Pauly, Daniel (editors).

## Bibliografia

* Lechner, P. & A. C. Radda: Revision des Xiphophorus montezumae/cortezi - Komplexes und Neubeschreibung einer Subspezies. Aquaria (St Gallen) v. 34 (no. 12): 189-196. Any 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Xtro 2: el retrobament

Xtro 2: el retrobament (títol original: Xtro II: The Second Encounter) és una pel·lícula canadenca que barreja ciència-ficció i terror, i dirigida per Harry Bromley Davenport el 1990. Ha estat doblada al català.

## Argument

En un laboratori situat a 800 metres sota terra, uns científics proven l'experiència d'un viatge a una altra dimensió sota el nom de projecte Nexus. A continuació decideixen d'enviar-hi tres científics. Quan els tres científics arriben a destinació a l'altre món, són literalment atacats per una misteriosa criatura! Només un d'ells arriba a sortir-se'n, però porta una d'aquestes criatures, que, després, neix de l'organisme de la persona supervivent i conquista el laboratori on ha tingut lloc l'experiència. Ataca a continuació la resta del personal. Entre aquests, es troba un grup de mercenaris dirigits pel Doctor Shepard. Són a punt per lluitar contra la bèstia.
Aquest film no té cap punt comú amb el primer Xtro; pel que fa al film, s'inspira clarament en Aliens de James Cameron. No obstant això és Harry Bromley Davenport director del primer Xtro qui realitza aquesta continuació.

## Repartiment

* Jan-Michael Vincent: Dr. Ron Shepard
* Paul Koslo: Dr. Alex Summerfield
* Tara Buckman: Dr. Julie Casserly
* Jano Frandsen: McShane
* Nicholas Lea: Baines
* W.F . Wadden: Jedburg
* Rolf Reynolds: Zunoski
* Nic Amoroso: Mancini
* Bob Wilde: Secretari Kenmore
* Tracy Westerholm: Marshall
* Gerry Nairn: Ford
* Thom Schioler: Hoffman

## Referències

* ↑ «Xtro 2: el retrobament». esadir.cat.
* ↑ «Xtro II: The Second Encounter». Allociné.
# Àcid glicirrètic

L'àcid glicirrètic és un triterpenoide pentacíclic emprat com a edulcorant. S'obté de la hidròlisi de la glicirricina, un component de la regalèssia (Glycyrrhiza glabra). Igualment, és el responsable de diverses propietats medicinals i aplicacions clíniques.

## Referències

* ↑ «Common Chemistry».(anglès)
* ↑ Chandler, RF «Liquorice, more than just a flavour». Canadian Pharmaceutical Journal, 118, 1985, pàg. 420–4.
# Zeofil·lita

* No s'ha de confondre amb Zeolita.
La zeofil·lita és un mineral de la classe dels silicats. Rep el seu nom del grec "ρέω", "bullir", i "φύλλον", "full", al·ludint a la seva ocurrència en formes foliades hemisfèriques i intumescència a la calefacció.

## Característiques

La zeofil·lita és un silicat de fórmula química Ca$_{13}$(Si$_{10}$O$_{28}$)F$_{10}$·6H₂O. Cristal·litza en el sistema triclínic. La seva duresa a l'escala de Mohs és 3.
Segons la classificació de Nickel-Strunz, la zeofil·lita pertany a «09.EE - Fil·losilicats amb xarxes tetraèdriques de 6-enllaços connectades per xarxes i bandes octaèdriques» juntament amb els següents minerals: bementita, brokenhillita, pirosmalita-(Fe), friedelita, pirosmalita-(Mn), mcgillita, nelenita, schal·lerita, palygorskita, tuperssuatsiaïta, yofortierita, windhoekita, falcondoïta, loughlinita, sepiolita, kalifersita, gyrolita, orlymanita, tungusita, reyerita, truscottita, natrosilita, makatita, varennesita, raïta, intersilita, shafranovskita, zakharovita, minehil·lita, fedorita, martinita i lalondeïta.

## Formació i jaciments

Va ser descoberta a Velké Březno, a la regió d'Ústí nad Labem, a Bohèmia, República Txeca. També ha estat descrita en altres indrets d'Europa, Canadà i els Estats Units.

## Referències

* ↑ «Zeophyllite» (en anglès). Mindat. [Consulta: 31 agost 2017].
# Yeska (cràter)

Yeska és un cràter d'impacte en el planeta Venus de 9,1 km de diàmetre. Porta el nom d'un antropònim selkup, i el seu nom va ser aprovat per la Unió Astronòmica Internacional el 1997.

## Referències

* ↑ «Yeska». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Yessongs

Yessongs és el primer àlbum en directe de la banda de rock progressiu anglesa Yes, publicat com a àlbum triple el maig del 1973 per Atlantic Records. L'àlbum és una recopilació de gravacions de les seves gires de Fragile i Close to the Edge entre el febrer i el desembre del 1972. La dues cançons de Fragile compten amb Bill Bruford a la bateria; les restants presenten a Alan White, qui llavors ja l'havia substituït.
Yessongs fou un èxit comercial, assolint la posició número 7 al Regne Unit i la número 12 als EUA. A més, va rebre una recepció de la crítica majoritàriament favorable, tot i que hi va haver alguns comentaris negatius sobre la qualitat de l'àudio. L'àlbum va ser certificat platí el 1998 per la Recording Industry Association of America (RIAA), després de vendre més d'un milió de còpies.
L'octubre del 1975, Yessongs, una pel·lícula de concert amb el mateix nom va ser publicada, documentant el concert de Yes al Rainbow Theatre, Londres, el 15 de desembre del 1972.

## Personal

* Jon Anderson – veu principal
* Chris Squire – baix elèctric, cors
* Steve Howe – guitarres elèctriques i acústiques, cors
* Rick Wakeman – teclats
* Bill Bruford – bateria a "Perpetual Change" i "Long Distance Runaround"/"The Fish (Schindleria Praematurus)"
* Alan White – bateria (la resta de cançons)

## Posicions a les llistes de vendes

| Organització | Certificació | Data |
| EUA (RIAA) | Or | 17 de març del 1973 |
| Canadà (CRIAA) | Or | 1 de desembre del 1976 |
| EUA (RIAA) | Platí | 10 d'abril del 1998 |
| Alemanya (BVMI) | Or | 1979 |

## Enllaços externs

* Web Oficial de Yes a YesWorld
# Àlex Barrera i Pasan

* Aquest article tracta sobre el jugador de bàsquet català. Si cerqueu el futbolista asturià, vegeu «Alejandro Barrera García».
Àlex Barrera i Pasan, (Esplugues de Llobregat, Baix Llobregat, 1 d'abril de 1992), és un jugador de bàsquet català que mesura 1,96 m i juga com a escorta. La temporada 12-13, va signar un contracte amb el Joventut de Badalona..

## Referències

* ↑ «Biografia d'Àlex Barrera» (en castellà). masbaloncesto.com. [Consulta: 14 setembre 2015].
# Yvette (cràter)

Yvette és un cràter d'impacte en el planeta Venus de 10,6 km de diàmetre. Porta el nom d'un antropònim francès, i el seu nom va ser aprovat per la Unió Astronòmica Internacional el 1997.

## Referències

* ↑ «Yvette». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Ètil

Ètil (en grec antic: Οἴτυλος) o Bètil (grec antic: Βείτυλος) era una antiga ciutat de Lacònia situada a la banda oriental del golf de Messènia.
Segons Pausànies es trobava a 80 estadis de Talames i a 150 de Messa. Aquesta darrera distància és massa gran, perquè no hi ha dubte que Ètil correspon a la moderna Vítilos. Sembla que Pausànies va cometre un error, atès que aquesta distància correspon a la ciutat de Tènar. Homer esmenta Ètil al Catàleg de les naus, i segons Pausànies va ser una de les ciutats que en temps d'August van formar part de l'Eleutero-Lacònia. Encara es regia pels seus propis èfors al segle iii.
Pausànies va veure a Etilos un temple de Serapis i una estàtua de fusta (xóanon) de l'Apol·lo Carneu, situat a l'àgora. A la ciutat moderna de Vitilos queden restes de la muralla i una columna jònica utilitzada en una església, a més de diversos capitells, probablement restes del temple de Serapis.

## Notes

* ↑ Segons Homer, Ilíada, II 585, i Pausànies, Descripció de Grècia, III, 21.7.
* ↑ Segons Esteve de Bizanci, sub voce «Βείτυλος».

## Referències

* ↑ Smith, William (ed.). «Oetylus». Dictionary of Greek and Roman Geography (1854). [Consulta: 21 desembre 2020].

## Bibliografia

* Homer. Ilíada (edició en català). Penguin Random House Grupo Editorial España, 2022-06-09. ISBN 978-84-19013-26-2.
# Yun Bo-seon

    En aquest nom coreà, el cognom és Yun.
Yun Bo-seon (윤보선 尹潽善, 26 d'agost de 1897 - 18 de juliol de 1990) va ser un polític i activista de resistència sud-coreà. 4t President de Corea del Sud 1960 i 1962, 2n alcalde de Seül 1948 i 1950.

## Biografia

El 1917 va emigrar a Xangai i el 1921 va viatjar al Regne Unit per estudis. Es va graduar amb un Mestratge en Arts en la Universitat d'Edimburg el 1930 i va retornar a Corea el 1932. Va ingressar a la política després de la fi de l'ocupació colonial japonesa el 1945, tenint com mentor a Syngman Rhee. El 1948 va ser nomenat alcalde de Seül per Rhee. El 1949 va ser Ministre de Comerç i Indústries, però poc després va començar a desagradar les polítiques autoritàries de Rhee. Va ser president de la Societat de la Creu Roja, abans de ser elegit a l'Assemblea Nacional el 1954. El 1955 va fundar l'opositor Partit Democràtic.
Tan bon punt Rhee renunciara per un moviment estudiantil pro-democràtic, Yun va ser elegit President de la República de Corea el 13 d'agost de 1960. No obstant això, el seu poder estava limitat dins d'un sistema parlamentari que es va crear com resposta als excessos autoritaris del règim de Rhee. Després del colp de Park Chung Hee el 1961, es va mantenir en el càrrec breument per donar suport al règim militar però va renunciar el 22 de març de 1962. Es va oposar al règim autoritari de Park i es va postular a la presidència dues vegades el 1963 i 1967, sense èxit. Després de rebre diverses sentències suspeses per activitats antigovernamental, Yun es va retirar de la política el 1980 i es va enfocar en activitats culturals fins a la seua mort per diabetis i alta pressió sanguínia el 1990.

## Referències

* ↑ «Yun Po Sŏn». Encyclopædia Britannica [Consulta: 1r novembre 2017].

## Enllaços externs

* Yun Bo-seon Memorial Museum (coreà)
* (coreà) Yun Bo-seon Family home (coreà)
* Biografia Arxivat 2007-09-27 a Wayback Machine. (anglès)
| Precedit per: Heo Jeong (interí) | President de Corea del Sud 1960 - 1962 | Succeït per: Park Chung-hee |
# Zeami Motokiyo

    En aquest nom japonès, el cognom és Zeami.
Zeami Motokiyo (japonès: 世阿弥 元清), també conegut com Kanze Motokiyo (japonès: 観世 元清) va ser un actor i escriptor dramàtic del Japó al segle xiv. Juntament amb el seu pare va compliar les regles bàsiques del Noh, un estil teatral que combina la pantomima i els jocs de paraules. El Noh ha triomfat durant anys entre els japonesos, que li atribueixen qualitats místiques a part de les estètiques.

## Referències

* ↑ Kenklies, Karsten «The eternal flower of the child: The recognition of childhood in Zeami’s educational theory of Noh theatre» (en anglès). Educational Philosophy and Theory, 51, 12, 15-10-2019, pàg. 1227–1236. DOI: 10.1080/00131857.2018.1533463. ISSN: 0013-1857.
* ↑ Hare, Thomas Blenman. Zeami’s Style: The Noh Plays of Zeami Motokiyo (en anglès). Stanford University Press, 1996-03-01. ISBN 978-0-8047-2677-1.
* ↑ Quinn, Shelley Fenno. Developing Zeami: The Noh Actor's Attunement In Practice (en anglès). University of Hawaii Press, 2005. ISBN 978-0-8248-1827-2.
* ↑ On the Art of the Nō Drama: The Major Treatises of Zeami (en anglès). Princeton University Press, 1984-02-21. ISBN 978-0-691-10154-5.
# Zearaja maugeana

Zearaja maugeana és una espècie de peix de la família dels raids i de l'ordre dels raïformes.

## Morfologia

* Els mascles poden assolir 70,6 cm de longitud total i les femelles 84.

## Hàbitat

És un peix de clima temperat i bentopelàgic.

## Distribució geogràfica

Es troba a l'oceà Pacífic sud-occidental: el sud-oest de Tasmània.

## Observacions

És inofensiu per als humans.

## Referències

* ↑ Whitley, G. P., 1939. Taxonomic notes on sharks and rays. Aust. Zool. v. 9 (pt 3): 227-262, Pls. 20-22.
* ↑ BioLib (anglès)
* ↑ Last, P.R. & Gledhill, D.C., 2007. The Maugean Skate, Zearaja maugeana sp. nov. (Rajiformes: Rajidae) — a micro-endemic, Gondwanan relict from Tasmanian estuaries. Zootaxa, 1494: 45–65.
* 1 2 3 4 FishBase (anglès)
* ↑ Last, P.R. i Stevens, J.D., 1994. Sharks and Rays of Australia. CSIRO, Melbourne, Austràlia.

## Bibliografia

* Jha, B.C., 2002. Aquatic biodiversity in inland fisheries management. p. 67-75. A: V.V. Sugunan, B.C. Jha i M.K. Das (eds.) Culture-based fisheries for inland fisheries development. CIFRI, Barrackpore.

## Enllaços externs

* AQUATAB
* uBio (anglès)
* «Zearaja maugeana». Catalogue of Life. (anglès) (anglès)
# Île de Bercy

L'île de Bercy (illa de Bercy, en català) és una illa situada a París, França. Es tracta d'una illa artificial, creada durant la construcció del llac Daumesnil, a la punta Ouest del bosc de Vincennes. Està connectada a l'île de Reuilly per un pont, cap al nord-est. A diferència de la resta del bosc, el seu accés està reglamentat i l'illa està tancada després d'una certa hora. S'hi pot trobar el plàtan més alt de França, plantat el 1860, que mesura 45m.

## Vegeu també

* Bois de Vincennes
* Île de Reuilly
# Àlex Pastor

«Àlex Pastor» té aquests significats:
* Àlex Pastor Vallejo, guionista i director de cinema català.
* Àlex Pastor López, polític i alcalde de Badalona (2018-2020)
# Álvaro Mejía

Álvaro Mejía és el nom dels següents personatges:
* Álvaro Mejía Castrillón, ciclista colombià, guanyador de la Volta a Catalunya
* Álvaro Mejía Pérez, futbolista que jugà al Reial Madrid
# Álvaro Medrán Just

Álvaro Medrán Just (Dos Torres, Còrdova, 15 de març de 1994), més conegut com a Álvaro Medrán, és un futbolista professional andalús que juga de migcampista al Al-Ittifaq FC Dammam.

## Carrera esportiva

Després de competir tres anys en les categories inferiors del Reial Madrid, el dia 18 d'octubre de 2014 va realitzar el debut oficial amb el primer equip contra el Llevant UE després de substituir Luka Modrić al segon temps. La setmana següent, el 29 d'octubre va jugar també diversos minuts contra la UE Cornellà. A més,va ser convocat per Carlo Ancelotti en diverses ocasions per viatjar amb el primer equip, dos d'elles enfront del Liverpool FC. El 9 de desembre de 2014 va marcar contra el PFC Ludogorets Razgrad el seu primer gol amb el primer equip del Reial Madrid.
El 9 de juliol de 2015 es va confirmar la seua cessió per un any per part del Reial Madrid al Getafe Club de Futbol, per agafar experiència en la màxima categoria i guanyar minuts.
L'11 de juliol de 2016 es va fer oficial el seu fitxatge pel València Club de Futbol fins al 2020 per una xifra propera a 1,5 milions d'euros.

## Referències

* ↑ «El Valencia firma a Álvaro Medrán por cuatro temporadas» (en castellà). AS, 11-07-2016.

## Enllaços externs

* Álvaro Medrán Just, Fitxa a Soccerway
# Çò des de Juliana

Çò des de Juliana és una obra de Vielha e Mijaran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

Çò des de Juliana presenta l'estructura d'un habitatge disposat en forma de "L" entorn d'un pati organitzador i amb un possible "uart" al darrere. La façana principal paral·lela a la "capièra" queda orientada a migidia, amb una galeria i una borda adossades per la banda de llevant. Les obertures del casal resoltes amb fusta i disposades en tres rengles defineixen una estructura de tres plantes i "humarau", aixoplugada per una coberta d'encavallades de fusta i teulada de pissarra, a dos vessants i "tresaigües" en els "penalèrs". La planta soterrani ("cava") és airejada per unes finestres apaïsades. La porta d'entrada, un xic elevada, presenta un bon treball de fusteria, dataria de vers 1920 i fou obra del reconegut mestre aranès Fransesc Moga d'Arròs. Elaborada amb fusta de freixa i de faig, les fulles són ornades amb plafons i un muntant de tancar, amb la particularitat que la banda superior fou resolta amb vidres ("veires")per tal de donar més llum. Destaca un bloc de marbre que presideix la porta amb la següent inscripció 1731//[motiu heràldic]// F[elix] De M[iquel]L BRENMA.El moryiu central tal vegada representaria el cap d'un brau entre palmetes.

## Història

En el llibre de Vilac compareix un Joan Puig de Jualiana (1730) cognom aquest també trobem en altres cases de la població (Sarcos, Sastre) i que ja surt documentat l'any 1313 al desaparegut nucli de Castelh. D'acord amb això i la inscripció conservada podem conjecturar que els Puig foren hereus d'una branca del clan dels Miquel

## Referències

* 1 2 «Çò des de Juliana». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 setembre 2021].
# Çò des de Margalida

Çò des de Margalida és una obra de Montcorbau, al municipi de Vielha e Mijaran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

Antic habitatge amb edificis disposats en sentit longitudinal, d'acord amb el fort desnivell del terreny, i el carrer que comunica la zona superior. El conjunt d'edificis format per tres bordes i una casa s'adapta i aprofita perfectament les possibilitats de la difícil orografia per aconseguir accessos independents a peu pla, segons les necessitats, i una bona orientació vers migdia. La primera borda se situa en sentit transversal, amb la porta del paller i un empostissat en el frontis. La borda principal aprofita l'esglaó més extens del vessant, la qual cosa permet un major desenvolupament de la façana de migdia, amb un petit pati obert al davant. Aquesta façana resulta precisament la mes interessant atès que presenta el xamfrà inferior escapçat, els paraments reforçats amb dos contraforts, en la part superior, que conté un arc de tres lòbuls sota un arc semicircular. La tercera borda s'orienta vers el carrer, com un annex de la principal, i es veu obligada en aquesta banda a arrodonir les parets. La casa situada un xic més amunt ha estat reformada, bé que manté l'estructura senzilla i la sabia adaptació al terreny amb dues portes d'accés
A la façana lateral hi ha encastada la part superior d'una finestra gòtica amb calats i tallada en un sol bloc de pedra.

## Referències

* 1 2 «Çò des de Margalida». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 setembre 2021].
# Ílkino (Mélenki)

* Per a altres significats, vegeu «Ílkino».
Ílkino (en rus: Илькино) és un poble de l'óblast de Vladímir, a Rússia, segons el cens del 2010 tenia 1.023 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Є

Є, є (en cursiva Є, є) és una lletra de l'alfabet ciríl·lic.
A l'antic eslau oriental representava la vocal /e/ sense palatalització (la /e/ palatal en antic eslau oriental es representa amb la lletra Ѥ) i és intercanviable amb Е com a variant tipogràfica. Molt rarament s'empra davant d'una consonant.
Aquesta lletra s'utilitza actualment només en ucraïnès i en rutè per representar el so vocàlic iotitzad /je/ i el palatat /e/. En geologia, denota el període cambrià.

## Taula de codis

    Codificació de caràctersTipusDecimalHexadecimalOctalBinari UnicodeMajúscula102804040020040000 0100 0000 0100 Minúscula110804540021240000 0100 0101 0100 ISO 8859-5Majúscula164A42441010 0100 Minúscula244F43641111 0100 KOI 8Majúscula180B42641011 0100 Minúscula164A42441010 0100 Windows 1251Majúscula170AA2521010 1010 Minúscula186BA2721011 1010

## Vegeu també

* Е, alfabet ciríl·lic
* Ё, alfabet ciríl·lic
* Èpsilon, alfabet grec
* E, alfabet llatí
* Э, alfabet ciríl·lic
# Abel-Betmaacà

Abel-Betmaacà (Μααχά, Βεθμααχά) fou una ciutat de Palestina situada entre Eleuteròpolis i Jerusalem. Hi va haver altres ciutats menys importants que van portar el mateix nom.

## Referències

* ↑ 2 Sa 20:14-18